شەفەق
نیوز/ تۆێژەرەیلیگ لە کۆمپانیای "تول فری فۆروردینگ" ئەمریکی، نموونەیگ وە
کومپیوتەر وەناو "میندی" دروس کردن، تا شیوەی لەشمان لە ساڵ ٣٠٠٠ زاینی نشان
بەێد، ئەوەیش دویای وەکارهاوردن تەکنیکی فرەیگ.
توێژەرەیل
وتن: وەکارهاوردن مۆبایل ئەرا ساعەتەیل درویژیگ، هاتێ لە بانان پشتیان بچەمنێد، و فرە
نووڕستن وە شاشەی مۆبایل هیلێد سەرمان وەرەو بچەمێد، وەگورەی بڵاوکردن تووڕ ئیرەم.
دەسەیلمانیش
شایەت جویر چنگیر وەپیان باێد، لەدویای وەدەسگردن مۆبایل لە گشت وەختەگە، و ملمانیش
قەویترەو بووش، و باڵمان بوودە سویکیگ وەپلەی ٩٠.
نموونەگە
مەزەنە کرد ک مەغزمان بویچگترەو بوود، و کەپووڵمان قەویتر، و پێڵگ چەومان قویلترەو
بوود.
کۆمپانیاگە
وتیش: سەرچەوەیلیگ زانستی و ئەزمونەیل تۆێژەرەیل هاوردیمن، وەرجەیەگ کار لەبان دیزایەن
سری دی ئەرا شیوەی ئایەم لە بانان بکەیمن، ک لە دویای وەکارهاوردن مۆبایل و ئایپاد
چە وەپی تیەێد، وەگورەی دەیلی مەیل.
دکتۆر
نیکۆلا جۆردجیفگ، ک لە تۆێژینەوەگە بەشداری نەکردیە، وت: شیوەی گردن ئایباد و مۆبایلمان
زوور لەبان خاڵەیلیگ لە لەشمان تیارێد، ک لەشمان کەێسە شیوەی کەوان و چەمیەو کەێد.
وتیش:
شایەت گردن ئامێرەیلمان بیلێد دەمار پشت بەلەمرک درویژەو بوود، و زوور فرەیگ بارێدە
بانێ، هەمیش دەمارەیل ملمان کوڵفتەو بوون، و شایەت ژان وەردەوامیگ لە دەمار ملمان پەیا
بکەێد.
وەرجەیە،
تۆێژەرەیلیگ نموونەی "ئیما" دروس کردن، ک شیوی ئایەم لە ئەنجام رەوشەیل کار
نشان دەێد، و نموونەگە دویای ئەوە دروس کردن ک چاویان کەفتە ٣ هەزار فەرمانبەر لەباوەتەیلیگ
تەندروسی و کۆمەڵایەتی لەناو کاریان.
شیوەی
"ئیما" هەکاتی ئی نموونەی نووە بوی، وە پشتیگ هەمیشە چەمیاگ، و چەو سوور
و هشک لەوەر ئەوە ک هەمیشە کەفێدە نوای شاشەی کۆمپیوتەر، و چەرم هشکیگ لەوەر رووشنایی
دەسکرت.
